Diari Oficial de la Generalitat Valenciana


Sumari del DOGV 3305, del 11-08-1998 (1998/6311)

Rotlle d'apel·lació número 962/1996. Cèdula de notificació.
-----------------------------------------------------------

### Dades del document

Número de DOGV
:   3305

Data del DOGV
:   11-08-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/6311


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 962/1996. Cèdula de notificació. [1998/6311]
  
La Secció Sisena de l'Audiència Provincial de València ha dictat, en el rotlle d'apel·lació número 349/1996, la sentència que té com a encapçalament i part dispositiva el següent:
  
«Audiència Provincial de València
  
Secció Sisena
  
Sentència número 604.
  
València, 27 de juny de 1998
  
Presidenta: Ana Pérez Tórtola.
  
Magistrats: José Baró Aleixandre i Purificación Martorell Zulueta.
  
La Secció Sisena de l'Audiència Provincial de València, integrada per les persones indicades, sent-ne ponent Purificación Martorell Zulueta, ha vist el present recurs d'apel·lació en els dos efectes, interposat contra la sentència de 23 de maig de 1996, dictada en les actuacions del judici executiu número 554 de 1995, tramitats pel Jutjat de Primera Instància número 10 de València.
  
Han estat parts en el recurs, com a apel·lant, l'entitat mercantil Bansabadell Sogeleasing, SA, representat per la procuradora dels tribunals María de los Ángeles Esteban Álvarez, dirigit per la lletrada Amparo Blanch Tordera, i com a part apel·lada Vicente Pascual García, representat per la procuradora dels tribunals María Lidón Jiménez Tirado i sota la direcció lletrada d'Ana María Valero Nadal.
  
No ha comparegut Alfa Alimentación, SL, ni Vicente Sala Giner.
  
Decisió
  
Primer
  
Estimem el recurs d'apel·lació formulat per l'entitat mercantil Bansabadell Sogeleasing, SA, contra la sentència de data 23 de maig de 1996, que es revoca íntegrament.
  
Segon
  
Desestimem l'oposició al·legada per Vicente Pasqual García alhora que manem que continue avant l'execució despatxada fins a fer constrenyiment i execució dels béns embargats a l'esmentat Vicente Pascual García, alfa Alimentación, SL, i Vicente Sala Giner, els dos últims en rebel·lia.
  
Amb el producte d'aquest cal pagar completament a la part actora, Bansabadell Sogeleasing, SL, les responsabilitats per les quals es va despatxar l'execució, per la quantitat d'un milió cinc-centes vint-i-dues mil setanta-cinc pessetes, import del principal més els pertinents interessos, al pagament dels quals es condemna expressament a la demandada.
  
Tercer
  
Condemnem la part demandada al pagament de les costes de la primera instància.
  
Quart
  
No escau fer pronunciament sobre les costes de l'alçada, de manera que cada una de les parts pagarà les ocasionades a la seua instància i les comunes al 50%.
  
Al mateix temps, torneu al jutjat de procedència les actuacions originals, amb un certificat de la sentència perquè siga executada i complida.
  
Aquesta és la nostra sentència que pronunciem, manem i signem.»
  
No pot presentar-se recurs de cassació.
  
I, perquè la publicació en el Diari Oficial de la Generalitat Valenciana valga de notificació a la part incompareguda, Alfa Alimentación, SL, i Vicente Sala Giner, expedisc aquesta.